《赠大仰齐禅师》
宋代·王云

大仰古名刹，师居二纪中。
本无一法说，须信万缘空。
体与大虚合，心将诸祖同。
唐来三百栽，不附释迦风。

作者简介：（?—1126）宋泽州人，字子飞。王霁弟。举进士。从使高丽，撰《鸡林志》以进。擢秘书省校书郎，出知简州，迁陕西转运副使。钦宗靖康元年，以给事中使金军，议割三镇。金人陷太原，召拜刑部尚书，再出使，许以三镇赋入之数。固言康王宜将命，及王受命，云为之副。行次磁州，民指以为奸，噪杀之。后谥忠介。有《文房纂要》。